German III Carigradski
German III (; ? - 1278) bio je patrijarh Carigrada od 1265. do 1266. godine.

Prije 1235. godine je bio pravoslavni monah u Antiohiji. Potom je služio u Jeruzalemu kod patrijarha Atanazija II, gdje je postao zagovornik ujedinjenja pravoslavne i Katoličke crkve. Poslije se preselio u Nikeju gdje mu je mentor bio patrijarh German II. Godine 1259. je imenovan za arhiepiskopa Adrianopolja.

Iste je godine podržao puč kojim je Mihajlo VIII Paleolog uzurpirao vlast u Nikejskom Carstvu. Tome, ali i osljepljivanju malodobnog cara Jovana IV Laskarisa, se suprotstavljao patrijarh Arsenije Avtorijan koji je na Mihajla bacio anatemu, prije nego što je prognan. German III je imenovan za njegovog nasljednika, ali se nije usudio skinuti anatemu. Zbog toga ga je već 1266. Mihajlo smijenio i imenovao Josifa I. German se povukao u manastir.

Nešto kasnije se ponovno aktivirao u javnom životu. Mihajlo ga je 1274. poslao kao svog izaslanika na Drugi lionski sabor gdje se pod pokroviteljstvom pape Grgura X bez uspjeha pokušao dogovoriti uniju Katoličke sa pravoslavnom crkvom.  

Carigradski patrijarsi